**Mormânt îmi e toamna fără făclii.**

*Sorina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mormânt îmi e toamna fără făclii.

Într-o poveste de toamnă cad frunze târzii,

din timpul iubirii cad nori ruginii,

în sufletul gol se sparg fantezii,

mormânt îmi e toamna, fără făclii.

Alunec în seara cu trenă de ploi,

se-adună noroiul pe paşii-amândoi,

mi-e drumul tăcut, copacii sunt goi,

oameni sunt singuri, mai rar câte doi.

Pe strada cu frunze căzute e seară,

miroase a noapte şi timpul îmi zbiară,

e toamna iubirii ce parcă-i de ceară,

în care cocorii plutesc, nu mai zboară.

Alunec pe frunze, din cer spre pământ,

alunec purtată de-un straniu cuvânt,

mi-e sufletul dat pe-al toamnei mormânt,

închis cu un lacăt, de-un greu jurământ.

E toamnă cumva, căzută-n genunchi,

coroana pustie se sprijină-n trunchi,

un vânt tot adună stelele-n cer,

din fire de sălcii îmi fac un mănunchi,

alunec pe frunzele moarte şi pier.